דניאל חן (קומיקאי)

דניאל חן (נולד ב-1986) הוא סטנדאפיסט ישראלי.

ביוגרפיה
דניאל חן גדל בתל אביב. בין גיל 13 ל-18 היה בבית מאסר לקטינים. בהשראת תקופה זו יצרו רון לשם והגר בן-אשר את סדרת הטלוויזיה "ילד רע". ב-15 באוגוסט 2023 פורסם כי הסדרה תשתתף בפסטיבל טורונטו.

מגיל 19 מופיע דניאל כסטנדאפיסט ובפברואר 2020, הצטרף כאורח ל"מועדון לילה" בערוץ 12.

בעקבות מגפת הקורונה שובש לוח השידורים וצילומי "מועדון לילה" הפסיקו. לאחר כמה חודשים חזר חן להופיע באולמות ובמועדונים, ובשנת 2021 חזר לטלוויזיה והצטרף לקאסט של "סיפורים מהכורסה".

דניאל מתחזק עמוד אינסטגרם פעיל בעל עשרות אלפי עוקבים, בעמוד הוא מעלה קטעי סטנדאפ מהופעותיו, ויוצר דמויות קומיות דרך "פילטרים" באינסטגרם.
אחד מדמותיו הוא "יוסי קבסה", אדם בשנות ה-40 לחייו הידוע כרודף שמלות, בוגד סדרתי, וחובב מוזיקת דיכאון המשתמש במושג "חתכה" לתיאור איבר מינו.

במהלך משחקי מונדיאל 2022 הנחה את התוכנית "הנבחרת של דניאל" בכאן 11.

קישורים חיצוניים 

דניאל חן, בפודקאסט "לשחרר את הדב" עם דב נבון
דניאל חן, בפודקאסט "חוויית הדור כאהן"

הערות שוליים

בדרנים ישראלים
סטנדאפיסטים ישראלים
קומיקאים יהודים ישראלים
ישראלים שנולדו ב-1986